Shana e yupze ze yang salum ana ok loi ai
熬夜会生心脏病
时间:2014-06-30 00:00:00 来源:德宏团结报
Shana yupze dinglai yang, lawu de na ana ni byin wa ai:
1. Ana htang n-gun yom wa
Nong e shana ze shalai, nau puba, myit pu re kumla ni go, masha a hkum hkrang na ana htang n-gun ni yom mat wa nna, awo wo, pu kan n gaja wa, hkum hkan machyit aron wa re kumla rong wa nna, hpang jahpot rung shang bungli galo yang bo sin, myit maju n jung, grau nna go bo chyen mi machyi wa rai chye ai.
2. pukan ana rong wa
Shana nau ze dinglai yang, puba loi dik nga ai, “Shana e rai marai sha” ai go shana yup ze ze ai madung rai nna, dai zon re alai go pukan hpe grai jahten shaza hkra ya ai, hpa majo nga yang, nong e shana hkan rai marai sha ai ni go shat kan ginsa ana ok loi nga ai. Masha a shat kan sapsanap na sainu go asak grai gadun ai, 2~3 ya rai jang galang bai galai lai rai nga ai. Ndai zon re lam go, shana hkringsa ai ten hta she rai nga ai. Lama shana shagu rai marai sha rai jang, shatkan n lu hkringsa re hta n-ga, lusha dai ni shat kan gata ko aten na na hkring rong nga nna, shat kan sapsanap hpe gasheng hkra ya rai nhtom, aten na na rai jang, shat kan sapsanap hpye yat wa chye ai.
3. Salum ana ok wa ai
Aten hte hkrak n hkringsa chye ai ni go hkum hkrang mung grai shanut wa ai, lai la na mung loi yak nga ai hta n-ga, lai kyang n gaja wa, masin pot mayu la rai nna, salum ana lu na hkinjang mung grai tso ai.
4. Hpum dinglai wa
Shana hkying 8 a hpang e lusha sha ai hpe “Shana shat sha” ngu ai re. Shana shat sha yang, masha hpe yup yak shangun ai hta n-ga, hpang jahpot n-gup ni n mu mat rai chye ai, lusha namta n grung mat, masha hpum wa ai.
5. Na lahpang wa
Masha n kau go shana nhtoi hkren hpaida da, datnu gasup rai nna, yup shat n hkru nga ai. Bai yup n hkru ai ni go sailam hpe kyin dut shangun nna, na gata na sai shalai ya ai n lo mat rai, madat n-gun yom mat wa, aten na na shana ze dinglai yang, ana lahpang wa chye ai.
6. Hkum na ahpyi jahten shaza hkra
Mayu e tsun ga nga yang, shana hkying 10~11 laman hta yup bang wa lu yang hkum na ahpyi ni a matu nga yang grai gaja nga ai. Lama aten na na yup nhkru jang go, masha hkum gata na rai marai abyi pru na hte laso lasa shamu shamot ai lam ni n gaja mat wa nna, hkum na ahpyi ni mung hkun hkro, numja n rong mat rai nga ai, ma ram ni go man hkan byinsi tu, sama kap wa re lam ni byin wa ai.
7. Matsing n-gun yom mat
Shana nau ze dinglai ai ni go, hpang jahpot yup rot ai shaloi puba, bo sin, matsing n-gun yom wa, myit maju n jung, bo sin, bo machyi re kumla pru wa nga ai. Aten na jang, laso lasa atsam yom wa, yup n lu rai wa ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hans zho_Hans kac_Latn kac_Latn kac_Latn jav_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn